બુમાબુમ સાંભળી ત્યાં કામ કરતો ચંદારામ સવજી મોદી (ઉ.વ.૩૭, રહે. માંડવીની પોળ, ખાડિયા) તેને બચાવવા ટાંકીમાં ઊતર્યો હતો. જોકે બંને યુવકોને ટાંકીમાં ગૂંગળામણ થવા લાગી હતી. બંનેએ બુમાબુમ કરતાં સાઈટ પર લોકો ભેગા થઇ ગયા હતા અને તેઓને બહાર કાઢ્યા હતા. બંનેને તાત્કાલિક સારવાર માટે વી.એસ.હોસ્પિટલ ખાતે મોકલી આપ્યા હતા. જ્યાં ડોક્ટરે બંનેને મૃત જાહેર કર્યા હતા. મોટાભાગે નવી બનતી બિલ્ડિંગની સાઈટ પર મજૂરોને સેફટીનાં સાધનો નથી અપાતાં અથવા જ્યાં ભય હોય ત્યાં સાવચેતી નથી રાખવામાં આવતી ત્યારે આવી ઘટનાઓ બનતી હોય છે અને લોકો તેમનો જીવ ગુમાવતા હોય છે. શાહપુર પોલીસે આ અંગે અકસ્માત મોત નોંધી તપાસ હાથ ધરી છે.